jkorsvik/nowiki_second_scrape_merged huggingface dataset:
Fylkesvei 2848

Fylkesvei 2848  går mellom Elstangen og Sønsterud i Hole kommune.
Delstrekningen mellom Bråtan og Sønsterud tjener som omkjøring av Nestunnelen (Hole) når den er stengt, hvilket den var fra 25. mars 2011 til 31. januar 2014.
Frem til 2019 hadde veien betegnelsen fylkesvei 155.


== Kommuner og knutepunkter ==

 HoleUtstranda 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2848
(no) Statens vegvesen – trafikkmeldinger
Timokrati

Timokrati (av gresk timo – «ære» eller «verdighet», og krati – «styre») er en styreform hvor politisk makt er fordelt forholdsmessig etter ut fra eiendomsbesittelse.Begrepet kan også brukes der visse personer deltar i styret på grunn av den spesielle ære eller respekt de nyter i samfunnet. Det kan også bety at de har en plass i styret på grunn av sin formue.Timokrati ble periodevis praktisert i oldtidens Hellas og styrformen blir diskutert av både Aristoteles (i Den nikomakiske etikk) og Platon (i Staten).


== Referanser ==
A Fever You Can’t Sweat Out

A Fever You Can't Sweat Out er debutalbumet til rockebandet Panic! at the Disco, og ble utgitt 27. september 2005 av plateselskapet Fueled by Ramen.
Albumet er todelt, med elektroniske instrumenter som synthesizer og trommemaskin på sangene 1 til 7, og tradisjonelle instrumenter som trekkspill og orgel på sangene 9 til 13. Sang 8, «Intermission», begynner med technolignende musikk, bytter halvveis i sangen til et pianostykke, og virker som en forbindelse mellom de to halvdelene av CD-en. 
25 000 samlerutgaver av albumet ble sluppet 14. november 2006, med bilder, tekster, en DVD fra en konsert og flere andre ting. 
Albumet handler hovedsakelig om sosiale spørsmål som bandet setter fokus på gjennom forskjellige sanger. Emner som bryllup, utroskap, alkoholisme, prostitusjon og religion dukker opp i tekstene. Ryan Ross, låtskriveren i bandet, forbinder to av sangene, «Camisado» og «Nails for Breakfast, Tacks for Snacks», med å vokse opp med en alkoholisert far.
A Fever You Can't Sweat Out har solgt over 2,2 millioner eksemplarer.


== Sporliste ==
«Introduction» – 0:36
«The Only Difference Between Martyrdom and Suicide Is Press Coverage» – 2:54
«London Beckoned Songs About Money Written by Machines» – 3:23
«Nails for Breakfast, Tacks for Snacks» – 3:23
«Camisado» – 3:11
«Time to Dance» – 3:22
«Lying Is the Most Fun a Girl Can Have Without Taking Her Clothes Off» – 3:20
«Intermission» – 2:35
«But It's Better If You Do» – 3:25
«I Write Sins Not Tragedies» – 3:06
«I Constantly Thank God for Esteban» – 3:30
«There's a Good Reason These Tables Are Numbered Honey, You Just Haven't Thought of It Yet» – 3:16
«Build God, Then We'll Talk» – 3:40
«I Write Sins Not Tragedies» (Live in Denver) – 3:46 (Japansk bonusspor)


== Personell ==
Brendon Urie – sanger, gitar, keyboard, piano, trekkspill, orgel
Ryan Ross – gitar, tekster, keyboard, piano, trekkspill, orgel
Spencer Smith – trommer og perkusjon
Brent Wilson – bass (De andre bandmedlemmene nekter nå for at han var med på albumet men navnet hans er nevnt i albumets «notater» og «Takk til»)Tilleggsinstrumenter
William Brousserd – trompet på sangene 9,12
Heather Stebbins – cello på sangene 8,10,12,13
Samantha Bynes – fiolin på sangene 10,12


== Referanser ==


== Eksterne lenker ==
(en) A Fever You Can't Sweat Out på Discogs 
(en) A Fever You Can't Sweat Out på MusicBrainz 
(en) A Fever You Can't Sweat Out på Spotify 
(en) A Fever You Can't Sweat Out på AllMusic
HMS «Colossus» (1910)

HMS «Colossus» var et britisk slagskip.
«Colossus»-klassen var basert på og svært lik den tidligere HMS «Neptune». Den hadde de samme dimensjonene og stort sett samme samme bestykning, men hadde tykkere pansring på blant annet beltet.
Hovedbestykningen bestod av ti 50-kaliber 12" Mk XI kanoner plassert parvis i fem tårn som hadde tilnærmet samme arrangement som HMS «Neptune». «X»-tårnet var plassert et dekk over «Y»-tårnet, og «P»-tårnet og «Q»-tårnet var skråstilt i forhold til hverandre, men nærmere hverandre enn på HMS «Neptune». Sekundærbestykkningen bestod av 16 50-kaliber 4" Mk VII kanoner, i tillegg hadde hun fire 3 punds kanoner og tre 21" torpedorør.
HMS «Colossus» ble operativ i juli 1911 med 2. divisjon i hjemmeflåten. Fra august 1914 var hun flaggskip for 1. slagskvadron og i 1916 tok hun del i Jyllandsslaget hvor hun tok to treff. I 1919 ble hun skoleskip for kadetter før hun ble tatt ut av tjeneste i 1920. Hun ble solgt for opphugging i juli 1928.


== Referanser ==
Robert Gardiner, red. (2006). All the Worlds Fighting Ships 1906-1921. London: Conway Maritime Press. s. 26. ISBN 0-85177-245-5.
Europavei 651

Europavei 651 går mellom Altenmarkt og Liezen i Østerrike. Veiens lengde er rundt 80 km.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Daniel av Moskva

Daniil (Daniel) Aleksandrovitsj (russisk: Даниил Александрович, født 1261, død 1303) var en russisk middelalderfyrste. Han regnes som regel som den første fyrsten i det som ble Storfyrstedømmet Moskva.Daniel var yngste sønn av Aleksander Nevskij. Daniel var bare to år gammel da faren døde, og arvet de områdene av riket som ble ansett som minst verdifulle.Russland var på denne tiden under mongolenes overherredømme. Daniel var kjent for å være en fredelig leder, og gikk sjelden ut i felten på tross av de urolige tidene. Daniel greide likevel å øke Moskvarikets størrelse i løpet av regjeringstiden, blant annet ble Kolomna erobret fra Fyrstedømmet Rjazan.
Daniel sies å ha grunnlagt Danilov-klosteret i Moskva. Han ble helligkåret av den russisk-ortodokse kirke i 1652.


== Referanser ==
On Every Street

On Every Street er et musikkalbum fra den britiske rockegruppa Dire Straits, utgitt i september 1991. Det var gruppas sjette og siste studioalbum og den siste de gikk til topps på hitlistene med.


== Sporliste ==
«Calling Elvis» – 6:26
«On Every Street» – 5:04
«When It Comes to You» – 5:01
«Fade to Black» – 3:50
«The Bug» – 4:16
«You and Your Friend» – 5:59
«Heavy Fuel» – 5:10
«Iron Hand» – 3:09
«Ticket to Heaven» – 4:25
«My Parties» – 5:33
«Planet of New Orleans» – 7:48
«How Long» – 3:49


=== Bonusspor på Limited Edition-utgivelse ===
 «Millionaire Blues» - 4:22
«Kingdom Come» – 4:15Singler

«Calling Elvis»: sangen handler om en fan som tror at Elvis forstatt lever
«Heavy Fuel»: Ordene «you gotta run on heavy fuel» er inspirert av boka Money av Martin Amis. Sangen er en parodi av rock'n'roll-livet. Knopfler viser til sigaretter, whisky, penger, vold og hamburgere.
«The Bug»
«On Every Street»


== Personell ==
Mark Knopfler – vokal, gitar
Alan Clark – orgel, piano, synthesizer
Guy Fletcher – synthesizer, bakgrunnsvokal
John Illsley – bass


=== Andre medvirkende ===
Danny Cummings – perkusjon
Paul Franklin – steelgitar
Vince Gill – gitar, bakgrunnsvokal på «The Bug»
Manu Katché – perkusjon, trommer
George Martin – dirigent
Phil Palmer – gitar
Jeff Porcaro – trommer, perkusjon
Chris White – fløyte, saksofonGitarer:

«Calling Elvis», «Heavy Fuel» og P«lanet Of New Orleans»: flamed Pensa-Suhr
«The Bug»: hvit Schecter Stratocaster
«Fade to Black»: Gibson Super 400
«On Every Street»: rød Schecter Stratocaster
«Iron Hand»: Gibson J45/Godin L.R. Baggs(live)


== On Every Street-turneen ==
Turneen ble aldri en ekstrem suksess, som Brothers in Arms-turneen var fem-seks år tidligere. Men Dire Straits fylte alltid opp stadionene de spilte på, og de var fortsatt svært populære.
Spilleliste:

«Calling Elvis»
«Walk of Life»
«Heavy Fuel»
«Romeo & Juliet»
«The Bug»/«Planet of New Orleans»
«Private Investiations»
«Sultans of Swing»
«Your Latest Trick»
«On Every Street»
«Two Young Lovers»
«Telegraph Road»
«Money for Nothing»
«Tunnel of Love»
«Brothers in Arms»
«Solid Rock»
«Local Hero: Wild Theme»Andre sanger spilt på turnéen:

«You and Your Friend»
«Fade to Black»
«Iron Hand»
«Setting Me Up»
«Portobello Belle»
«Why Worry»
«I Think I Love You Too Much»
«Fireworks» (split i Barcelona)
«When It Comes to You»
«The Long Highway»


== Eksterne lenker ==
(en) On Every Street på Apple Music 
(en) On Every Street på Discogs 
(en) On Every Street på MusicBrainz 
(en) On Every Street på Spotify 
(en) On Every Street på AllMusic
Gotthard-Basetunnelen

Gotthard-Basetunnelen (tysk: Gotthard-Basistunnel) er en jernbanetunnel i Sveits mellom Erstfeld og Bodio. Den er verdens lengste tunnel, og ble tatt i bruk 1. juni 2016. Tunnelen er en del av AlpTransit-prosjektet.
Tunnelen har en lengde på 57 km, og med begge tunnelløpene, samt alle tverrganger, utgjør den til sammen 153,5 km. Kostnaden er estimert til 9,6 milliarder sveitsiske franc. Anleggsarbeidet tok i alt 17 år og kostet over 100 milliarder norske kroner. Ifølge sveitsiske myndigheter kommer tunnelen hvert år til å frakte like mye gods som 1 million vogntog.Det var gjennomslag i det østre løpet i oktober 2010, og i det vestre løpet i mars 2011.


== Referanser ==


== Se også ==
Liste over verdens lengste jernbanetunneler


== Eksterne lenker ==
Offisielt nettsted (tysk)
OpenStreetMap
Terry Fator

Terry Fator (født 10. juni 1965), også kjent som «The Human Jukebox», er en buktaler og impresjonist fra Mesquite, Texas. Fator er i stand til å utføre 100 imitasjoner med buktaling, og benytter seg av 16 ulike dukker i sine forestillinger. Han endte opp som vinner i andre sesong av America's Got Talent i 2007, og kunne dermed innkassere vinnerpremien på én million dollar.


== Referanser ==
Ergolin

Ergolin er en kjemisk forbindelse hvis kjemiske struktur inngår i en rekke alkaloider. Ergolinderivativer blir brukt klinisk for å innsnevre blodkarene og i behandling av migrene (brukt sammen med koffein) og Parkinsons sykdom. Noen ergolinalkaloider finnes i meldrøyesoppen og forårsaker ergotisme.
Mostraspelet

Mostraspelet er trivialnavnet på "Kristkongane på Moster", et sagaspill i 3 akter, skrevet av Johannes Heggland, med musikk av Kjell Habbestad. Mostraspelet hadde urpremiere i Moster Amfi i 1984. 
Handlingen foregår i Mosterhamn på øya Moster i Sunnhordland i årene 995, 997 og 1024 og omhandler innføringen av kristendommen i Norge.
Spillet settes opp hvert år siste helga i mai eller første helga i juni. De fleste medvirkende er amatører og kun i de største rollene blir profesjonelle skuespillere brukt.
Deler av sagaspillet er også gitt ut som tegneseriehefte, med deler av Hegglands tekst og tegninger av Jarl Hugo Låstad, som også har laget noen malerier med emner derfra.
Beck (film)

Beck eller Beck – Lockpojken er en svensk film fra 1997. Det er den første filmen om Martin Beck med Peter Haber og Mikael Persbrandt i hovedrollene.


== Handlingen ==
En dag oppdager en person, som jobber på forbrenningsanlegget i Stockholm, til sin skrekk at et lik er på vei inn i ovnen blant søppelet. Martin Beck må ta hånd om den vanskelige saken. Han går ut fra at et veldig brutalt mord er begått, men han vet ikke når, hvor, eller hvordan. Hans eneste spor er en kodet mail-e-postadresse på Internet, fra en mann som kommer til å myrde igjen...


== Om filmen ==
Filmen som seinere fikk den alternative tittelen Beck 1 – Lockpojken, ble spilt inn høsten 1996 i Stockholm. I hele innspillingsperioden valgte filmteamet å bruke utemiljøer der det regner kraftig. Det finns bare en scene i hele filmen der det ikke regner, da de ytre omstendighetene umuliggjorde det.


== Rolleliste ==


== Eksterne lenker ==
(en) Beck på Internet Movie Database 
(sv) Beck i Svensk Filmdatabas
Socket S1

Socket S1 er en prosessorsokkel for AMD Mobile Sempron, AMD Turion 64 (MK-serien) og AMD Turion 64 X2.
Socket 1 er av typen PGA-ZIF og er beregnet for prosessorer med 638 pinner.
Prosessorsokkelen støtter 200 MHz FSB og 800 MHz HyperTransport.


== Eksterne lenker ==
AMD Preps to Switch to Socket S1, Socket M2, Socket F
AMD Comparison
Prosessorsokkel

Prosessorsokkel er en sokkel som utgjør det elektriske og mekaniske grensesnittet mellom en prosessor og et kretskort, vanligvis et hovedkort. Sokkelen gjør det mulig å bytte ut prosessoren uten lodding.
Prosessorsokler blir brukt i stasjonære PC-er og tjenere. Siden de gjør det lett å bytte ut komponenter, blir de også brukt for å utvikle prototyper av nye kretser. Bærbare datamaskiner bruker vanligvis overflatemonterte prosessorer, som trenger mindre plass enn en prosessor i en sokkel.
Neman (by)

Neman (russisk: Неман, tysk: Ragnit, litauisk: Ragainė, polsk: Ragneta) er en by i Kaliningrad oblast i Russland. Den ligger ved elva Neman, rundt 100 km nordøst for Kaliningrad.
Raganite (Ragainė) var opprinnelig en baltisk bosetning. Storhertugdømmet Litauen gjorde krav på den siden 1200-tallet. I 1289 ble den erobret av Den tyske orden, som bygde en gotisk borg der. Borgen ble kalt Landeshütte, men navnet kom aldri i vanlig bruk og navnet Ragnit (etter den lokale elva) ble fortsatt brukt.
Etter andre verdenskrig ble byen annektert av Sovjetunionen. Bynavnet ble endret til Neman, og den ble en del av Kaliningrad oblast i Russland. Den tyske befolkningen ble enten evakuert eller utvist, og ble erstattet av russere.


== Demografi ==
Befolkningsutvikling:


== Referanser ==


== Eksterne lenker ==
(ru) Offisielt nettsted 
(en) Neman, Kaliningrad Oblast – kategori av bilder, video eller lyd på Commons 
Neman — Ragnit Arkivert 19. mai 2021 hos Wayback Machine. (russisk)
Neman

Neman kan vise til:

Neman (by) – en by i Kaliningrad oblast i Russland
Neman (elv) – ei elv i Belarus, Litauen og Kaliningrad oblast i Russland
Cycle Collstrop

Cycle Collstrop var et svensk-belgisk profesjonelt kontinentallag.
Laget var en oppfølger av Unibet.com som ble lagt ned etter 2007-sesongen. Det var ikke mulig å finne ny sponsor for 2009-sesongen, og laget ble lagt ned.


== Laget 2008 ==
 Borut Božič
 Tom Criel
 Bas Giling
 Michał Gołaś
 Sergej Kolesnikov
 David Kopp
 Sergej Lagutin
 Marco Marcato
 Lucas Persson
 Matthé Pronk
 Sergej Rudaskov
 Mirko Selvaggi
 Raynold Smith
 Gil Suray
 Kenny Van Der Schueren
 Troels Vinther
 Steffen Wesemann


== Eksterne lenker ==
Offisielt nettsted 
(en) Cycle Collstrop – kategori av bilder, video eller lyd på Commons
Ladusjkin

Ladusjkin (russisk: Ла́душкин, tysk: Ludwigsort, litauisk: Liudvigsortas) er en by i Kaliningrad oblast i Russland. Den ligger rundt 25 km sørvest for Kaliningrad.
Byen ble grunnlagt som Ludwigsort i 1314, og ligger like ved bredden av Wislalagunen og ruinene av Balga-borgen til Den tyske orden.
Etter Sovjetunionens annektering av Østpreussen etter andre verdenskrig ble bynavnet i 1946 endret til Ladusjkin etter soldaten Ivan Ladusjkin som året før ble drept like ved.


== Demografi ==
Befolkningsutvikling:


== Referanser ==


== Eksterne lenker ==
(en) Ladushkin – kategori av bilder, video eller lyd på Commons
Taurus

Taurus er også det latinske navnet på stjernebildet Tyren og stjernetegnet Tyren (stjernetegn)Taurus (Forjas Taurus S/A) er en våpenprodusent ifra Brasil.


== Historie ==
Taurus produserte sin første revolver, Modell 38101SO i 1941, og begynte med eksport til USA i 1968 gjennom en rekke importører. I 1970 kjøpte Bangor Punta Corporation, dengang hovedeier av Smith & Wesson, 54 prosent av Taurus. Dette førte til utstrakt samarbeid om design og produksjon. I 1977 ble Taurus kjøpt av sine nåværende eiere (2008), og alle bånd til Smith & Wesson ble brutt. Etter at den italienske våpenprodusenten Beretta var ferdig med sin kontrakt om produksjon av pistoler til det brasilianske militære i 1980, kjøpte Taurus fabrikken til Beretta i São Paulo sammen med produksjonsmaskiner, tekniske tegninger og ansatte. Taurus begynte så produksjonen av pistolen PT92, som er en Beretta klone. 
For å kunne arbeide mer effektivt opp mot markedet i USA ble Taurus International Manufacturing Incorporated, også kjent som Taurus USA, opprettet i 1984.


== Produkter ==


=== Pistoler ===
Taurus PT92
Taurus PT 24/7
Taurus Millennium PT145
Taurus Millennium Pro PT-140
Taurus PT1911


=== Revolvere ===
Taurus Raging Bull
Taurus Modell 608
Taurus Modell 4510


== Eksterne lenker ==
Offisiell nettsted (på portugisisk)
Taurus USAs hjemmeside
Taurus Forum
(pt) Offisielt nettsted 
(en) Forjas Taurus S/A – kategori av bilder, video eller lyd på Commons
Kairokonferansen (1994)

Begrepet kan også vise til Kairokonferansen i 1943.Kairokonferansen var en konferanse over ti dager i november 1994, hvor representanter fra verdens nasjoner diskuterte saker i Kairo. Blant annet dreide det seg om U-landenes rett til kontinuerlig økonomisk utvikling, og en mer rettferdig nord-sør-handel og -migrasjon. Likevel er konferansen best husket som konferansen der kvinners status og rolle i direkte sammenheng med befolkningsspørsmålet, og hvor målsettingen å legge vekt på reproduktiv helse og reprodelegatene ble støttet.
Ternopil oblast

Ternopil oblast (ukrainsk: Тернопільська область) er et fylke (oblast) i det vestlige Ukraina. Oblasten ligger i det historiske landskapet Galicia. Regionen har 1 107 294 innbyggere og et areal på 13 823 km². 
Oblastens administrasjonssentrum er Ternopil. Andre viktige byer er Tsjortkiv, Kremenets, Berezjany, Terebovlja, Zbarazj, Butsjatsj.
Området var fra gammelt av polsk, før det ble med i Østerrike-Ungarn i forbindelse med Polens delinger. I mellomkrigstiden var området igjen polsk, med status som eget voivodskap, før det i forbindelse med andre verdenskrig ble innlemmet i den ukrainske SSR. 
Flesteparten av innbyggerne i regionen er katolikker (østlige), men det er også betydelige protestantiske og ortodokse minoriteter. Etnisk sett er de fleste innbyggerne ukrainere, men det er også en betydelig russisk minoritet.


== Referanser ==


== Eksterne lenker ==
Offisielt nettsted 
(en) Ternopil Oblast – kategori av bilder, video eller lyd på Commons
Vinnytsia

Vinnytsia (ukrainsk: Вінниця, russisk: Винница – Vinnitsa) er en by ved elva Søndre Bug i Ukraina. Byen er administrasjonssentrum i Vinnytsia oblast. Vinnytsia har 369 200 innbyggere (2004), og dekker et areal på 60,94 km².
Siden andre verdenskrig har byen vært kjent for sin flystasjon med tilhørende støttefunksjoner. Det ukrainske luftforsvaret har hatt stedet som hovedbase siden 1992. Under krigen lå Adolf Hitlers førerhovedkvarter Werwolf i utkanten av byen.
Under Russlands invasjon av Ukraina 2022 ble Vinnytsia utsatt for gjentatte rakettangrep.  14. juli 2022 ble flere bolighus, en kontorbygning og en fødeklinikk truffet av raketter avfyrt fra en russisk U-båt i Svartehavet; minst 20 ble drept.


== Referanser ==


== Eksterne lenker ==
(uk) Offisielt nettsted 
(en) Offisielt nettsted 
(en) Vinnytsia – kategori av bilder, video eller lyd på Commons
Drostan

Sankt Drostan (død tidlig på 600-tallet), også nevnt som Drostanus, Drustan, Dustan og Throstan, var grunnlegger og abbed av det skotske klosteret Old Deer i Aberdeenshire. Hans relikvier ble overført til kirken ved New Aberdour og hans hellige brønn ligger like ved. Sankt Drostans dag er 11. juli. Vannet fra Sankt Drostans brønn er etter sigende en viktig ingrediens i Aberlour Pure Single Highland Malt Whisky.


== Liv ==
Drostan er en skotsk abbed som levde en gang på slutten av 500-tallet. Alt som er kjent om ham er funnet i Breviarium Aberdonense og i Book of Deer', et manuskript fra 800-tallet som nå er i universitetsbiblioteket i University of Cambridge, men disse to redegjørelsene er ikke innbyrdes samstemte i alle detaljer. En versjon om tilsynelatende samme helgen opplyser at han var av kongelig walisisk ætt.
Han synes å ha tilhørt den kongelige familie på Irland. Hans fars navn skal ha vært Cosgrach. Etter å ha vist tegn på et religiøst kall ble han i ung alder fostret av sankt Columba av Iona som underviste ham og ga ham munkekappen. Drostan fulgte Columba da han besøkte Aberdour i Buchan, omtrent 72 km fra Aberdeen. Den piktiske herskeren i landet ga dem setet Deir (Deer) ved Peterhead, rundt 20 km inn i landet hvor de etablerte et kloster. Da Columba dro tilbake til Iona etterlot han Drostan som abbed for den nyetablerte klosteret. Da abbeden av Dalquhongale (Holywood) døde noen år senere var det Drostan som etterfulgte ham.
Senere, etter å ha følt et kall for ensomhet, gikk han av som abbed, dro lengre nord og ble en eremitt ved Glenesk i Angus. Her ble hans hellighet en tiltrekning for de fattige og trengende, og mange mirakler ble tilskrevet ham, inkludert i å gi synet tilbake til en prest ved navn Symon. Etter hans død ble hans relikvier overført til Arberdour i Fife og oppbevart der. Aberdeen-breviaret feirer ham den 15. desember. Klosteret Old Deer, som har falt i ruiner, ble gjenoppbygd av munker fra cistercienserordenen i 1213 og fortsatte fram til den skotske reformasjonen. Hans helliggjøring ble stadfestet i den 11. juli 1898 av pave Leo XIII.


== Litteratur ==
«St. Drostan», The Oxford Dictionary of Saints; red. David Hugh Farmer; Oxford: Oxford University Press, 1987.


== Eksterne lenker ==
katolsk.no: Den hellige Drostan av Glenesk ( -~610)
Drostan.org: Who was Drostan?
Catholic Encyclopedia: St. Drostan
Beloretsjensk

Beloretsjensk (russisk: Белоре́ченск) er en by i Krasnodar kraj i Russland. Den ligger ved elva Belaja, rundt 75 km sørøst for Krasnodar. Innbyggertall: 54 028 (folketelling 2002).
Den ble grunnlagt som en kosakk-bosetning i 1863. Bystatus ble innvilget i 1958.
I sovjettiden lå det en gulag-arbeidsleir her.


== Referanser ==


== Eksterne lenker ==
(ru) Offisielt nettsted 
(en) Belorechensk – kategori av bilder, video eller lyd på Commons 
Beloretsjensks historie (russisk)
Ust-Labinsk

Ust-Labinsk (russisk: Усть-Лаби́нск) er en by i Krasnodar kraj i Russland. Den ligger ved samløpet av elvene Laba og Kuban, rundt 60 km nordøst for Krasnodar. Innbyggertall: 43 824 (folketelling 2002).
Byen ble grunnlagt som en kosakk-stanitsa i 1794, under navnet Ust-Labinskaja. Bystatus ble innvilget i 1958.


== Eksterne lenker ==
Offisielt nettsted 
(en) Ust-Labinsk – kategori av bilder, video eller lyd på Commons 
Nettstred for Ust-Labinsk (russisk)
Krymsk

Krymsk (russisk: Крымск) er en by i Krasnodar kraj i Russland. Den ligger rundt 80 km vest for Krasnodar. Innbyggertall: 56 623 (folketelling 2002).
Den ble grunnlagt i 1858 som en festning og stanitsa med navnet Krymskaja (russisk: Кры́мская), oppkalt etter et regiment av krimkosakker. Den fikk bystatus og sitt nåværende navn i 1958.


== Referanser ==
Slavjansk-na-Kubani

Slavjansk-na-Kubani (russisk: Славя́нск-на-Куба́ни) er en by i Krasnodar kraj i Russland. Den ligger ved elva Protoka (ei forgrening av elva Kuban), rundt 75 km vest for Krasnodar. Innbyggertall: 64 136 (folketelling 2002).
Den ble grunnlagt i 1806. Bystatus ble innvilget i 1958.


== Referanser ==


== Eksterne lenker ==
Offisielt nettsted 
(en) Slavyansk-na-Kubani – kategori av bilder, video eller lyd på Commons
Abinsk

Abinsk (russisk: Аби́нск) er en by i Krasnodar kraj i Russland. Den ligger rundt 75 km sørvest for Krasnodar. Innbyggertall: 33 734 (folketelling 2002).
Den ble grunnlagt i 1863 som Abinskij. Bystatus ble innvilget i 1963, og navnet ble samtidig endret til Abinsk.


== Referanser ==


== Eksterne lenker ==
Offisielt nettsted 
(en) Abinsk – kategori av bilder, video eller lyd på Commons
Kurganinsk

Kurganinsk (russisk: Курга́нинск) er en by i Krasnodar kraj i Russland. Den ligger ved elva Laba, rundt 130 km øst for Krasnodar. Innbyggertall: 46 618 (folketelling 2002).
Den ble grunnlagt som stanitsaen Kurgannaja (russisk: Курга́нная) i 1863. Bystatus ble innvilget i 1961, og navnet ble samtidig endret til det nåværende Kurganinsk.


== Referanser ==


== Eksterne lenker ==
Offisielt nettsted 
(en) Kurganinsk – kategori av bilder, video eller lyd på Commons
Malmö Redhawks

Malmö Redhawks, tidigere Malmö IF, MIF, MIF Redhawks, er en ishockeyklubb i Malmö i Sverige. Den var fra begynnelsen ishockeyavdeling i Malmö FF (MFF), men Eric Persson, som var styreleder i MFF syntes at ishockeyen ble alt for dyr for klubben. MFFs ishockeyavdeling ble lagt ned, og i stedet ble Malmö IF dannet i 1972.


== Kjente Malmö-spillere ==
Patrik Sylvegård
Kaj Olsson
Gunnar Johansson tidligere Stavanger Oilers trener.


== Eksterne lenker ==
(sv) Offisielt nettsted 
(en) Malmö Redhawks – kategori av bilder, video eller lyd på Commons 
MIF Redhawks on the web